

REPUBLIKA HRVATSKA

ISTARSKA ŽUPANIJA

OPĆINA KRŠAN

OPĆINSKI NAČELNIK

OIB 84077929159

52232 Kršan, Blaškovići 12

Tel: +385 (0)52 378 222, fax: +385 (0)52 378 223

E-mail: [opcina-krsan@pu.t-com.hr](mailto:opcina-krsan@pu.t-com.hr), [www.krsan.hr](http://www.krsan.hr)

KLASA: 402-01/23-01/1

URBROJ: 2163-22-01/1-23-2

Kršan, 27. siječnja 2023.

Na temelju Odluke općinskog načelnika, KLASA: 402-01/23-01/1, URBROJ: 2163-22-01/1-23-1 od 27. siječnja 2023., a u svezi s članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21) i članka 33. Zakona o udrugama (Narodne novine broj 74/14, 70/17, 98/19), te Odluke o kriterijima, mjerilima i načinu financiranja javnih potreba sredstvima iz Proračuna Općine Kršan (Službeno glasilo Općine Kršan broj 16/15), općinski načelnik Općine Kršan objavljuje

**JAVNI POZIV**

**za financiranje programa, projekata, aktivnosti i manifestacija koje provode udruge, sredstvima iz Proračuna Općine Kršan za 2023.**

**1. Predmet javnog poziva**

Predmet javnog poziva je prikupljanje pisanih prijedloga programa, projekata, **aktivnosti i manifestacija** koje provode udruge, za financiranje iz Proračuna Općine Kršan u 2023., a odnose se na javne potrebe u područjima od interesa za Općinu Kršan.

**2. Pravo na podnošenje prijave**

Pravo podnošenja prijedloga na javni poziv imaju sve udruge, neprofitne organizacije i ustanove koje su osnovane ili djeluju na području Općine Kršan, ili obavljaju djelatnosti od interesa za Općinu Kršan i koje su do datuma prijave na Javni poziv registrirane kao neprofitne organizacije najmanje godinu dana.

Napomena: Javni poziv se ne odnosi na predlaganje programa javnih potreba u kulturi Općine Kršan za 2023. godinu iz Proračuna Općine Kršan za 2023. jer je isti proveden u razdoblju od 30. rujna 2022. do 31. listopada 2022.

**Svaka udruga može prijaviti i ugovoriti jedan program, projekt, aktivnost ili manifestaciju u okviru ovog Natječaja, na razdoblje provedbe u vremenu od 1. siječnja 2023. do 31. prosinca 2023.**

Ovaj poziv ne obuhvaća financiranje udruga koje se financiraju po posebnim propisima, vjerskih i političkih organizacija te organizacija civilnoga društva koje ne zadovoljavaju uvjete propisane Odlukom o kriterijima, mjerilima i načinu financiranja javnih potreba sredstvima iz Proračuna Općine Kršan, kao ni ustanove čiji je Općina Kršan osnivač ili suosnivač.

**3. Područje programa, projekata, aktivnosti i manifestacija od interesa za Općinu Kršan**

Općina Kršan financirat će sljedeće **programe, projekte, aktivnosti i manifestacije**:

Djelatnost sportskih klubova (A900001)

* djelovanja sportskih udruga, sportskih zajednica i saveza,
* provođenja sportskih aktivnosti djece i mladih,
* sportsko-rekreacijske aktivnosti građana,
* sportske aktivnosti osoba s teškoćama u razvoju i osoba s invaliditetom,
* organizacijom i provođenjem sportskih manifestacija.

Pomoć osobama s invaliditetom i sufinanciranje humanitarnih organizacija (A101007, A101005)

* skrb i briga o osobama s posebnim potrebama­ i osobama sa invaliditetom,
* zaštita i skrb o starijim osobama,
* skrb i briga za socijalno ugrožene skupine,
* zaštita žrtava obiteljskog nasilja,
* program usmjeren na poboljšanje kvalitete života djece i mladih,
* redovita djelatnost udruga proizašlih iz Domovinskog i II svjetskog rata,
* programe ostalih udruga i neprofitnih organizacija koje svojim aktivnostima promiču opće vrijednosti od interesa za Općinu Kršan.

Tekuće donacije za poljoprivredu (A130008)

* programi i projekati čija provedba doprinosi razvoju i unapređenju poljoprivrede, ruralnog prostora,
* promocija domaćih i autohtonih proizvoda,
* edukacija.

Ostale tekuće donacije za poticanje turizma (A140002)

* sudjelovanje u domaćim i međunarodnim manifestacijama vezanim za promociju turističkog proizvoda područja općine Kršan
* organiziranje priredbi vezanim za promociju turističkog proizvoda
* razvijanje svijesti o važnosti i gospodarskim, društvenim i drugim učincima turizma, te potrebi i važnosti očuvanja i unapređenja svih elemenata turističkog proizvoda područja Općine Kršan
* promocija turističkog proizvoda područja Općine Kršan

Tekuće donacije udrugama i ostalim neprofitnim organizacija (A160001)

**4. Postupak i rok za podnošenje prijave**

        Podnositelji prijave – udruge, svoje programe/projekte prijavljuju isključivo na propisanim obrascima, a natječajnu dokumentaciju mogu preuzeti u Pisarnici Općine Kršan u uredovno vrijeme ili sa službene web stranice Općine Kršan [www.krsan.hr](http://www.krsan.hr).

Prijave se mogu poslati:

* putem e-pošte na: **potpore@krsan.hr,** ili
* predati osobno u pisarnicu Jedinstvenog upravnog odjela svakim radnim danom u redovno radno vrijeme na adresi Općina Kršan, Blaškovići 12, 52232 Kršan, sa naznakom „**JAVNI POZIV za financiranje programa, projekata, aktivnosti i manifestacija koje provode udruge, sredstvima iz Proračuna Općine Kršan za 2023.**– **ne otvarati“,** ili
* poslati preporučenom poštom na adresu Općina Kršan, Blaškovići 12, 52232 Kršan, sa naznakom „**JAVNI POZIV za financiranje programa, projekata, aktivnosti i manifestacija koje provode udruge, sredstvima iz Proračuna Općine Kršan za 2023.** – **ne otvarati“**

**Rok za podnošenje prijava je 6. ožujka 2023.**

**5. Sadržaj prijave**

* **Dokaz o registraciji udruge (izvadak iz registra ili adresu elektroničke baze podataka),**
* **Dokaz o upisu u registar neprofitnih organizacija pri Ministarstvu financija (izvadak iz registra ili adresa elektroničke baze podataka),**
* **Godišnje financijsko izvješće o poslovanju Udruge za 2022. i dokaz o uredno predanom izvješću ovjeren od strane FINA-e (za one koji su u 2022. koristili sredstva iz Proračuna Općine Kršan),**
* Zapisnik sa sjednice Skupštine udruge na kojoj je usvojen financijski plan za 2023.,
* **Ispunjeni obrasci za prijavu:** 
  + - **Obrazac opisa programa ili projekta (4-1. Obrazac opisa prijave 2023.)**
    - **Obrazac proračuna programa ili projekta (4-2. Obrazac proračuna prijave 2023.)**
    - **Obrazac DVO-FIN – Izjava o nepostojanju dvostrukog financiranja,**
    - Ispunjena izjava o ukupnom broju članova udruge, broju članova udruge s područja Općine Kršan te drugih jedinica lokalne samouprave (4-3. Izjava o broju članova udruge 2023.)
* Uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge,
* Potvrdu Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave (ne starija od 30 dana).

**6. Kriteriji za vrednovanje programa/projekta**

**Kriteriji za vrednovanjeprograma/projekta propisani su člankom 3. Odluke o kriterijima, mjerilima i načinu financiranja javnih potreba sredstvima iz Proračuna Općine Kršan (Službeno glasilo Općine Kršan br. 16/15 i 37/21).**

**7. Planirana vrijednost natječaja**

**Ukupna planirana vrijednost natječaja definirana je Planom javnih poziva za 2023.**

**Najmanji iznos financijskih sredstava koji se može prijaviti i ugovoriti je 67,00 € kn, a najveći iznos je 33.200,00 €.**

**8. Postupak uvrštavanja programa/projekata u Proračun Općine Kršan**

**U roku od 30 dana od proteka roka za podnošenje prijava, Povjerenstvo za ocjenjivanje će izvršiti odabir prijava koje će biti uključene u Proračun Općine Kršan za 2023., prema financijskim mogućnostima.**

**Prijedlozi programa koji ne budu predani s potpunim podacima, prijedlozi koji se ne dostave u navedenom roku, nisu unutar područja djelatnosti raspisanih Javnim pozivom, odnosno ne udovolje navedenim uvjetima neće se razmatrati niti uvrstiti u Program javnih potreba Općine Kršan za 2023.**

Također, nadležno Povjerenstvo može zatražiti i pojašnjenje dokumentacije koje se može dostaviti osobno, putem pošte u papirnatom obliku ili u elektronskom obliku ovisno o odluci nadležnog Povjerenstva.

**Sve udruge koje se prijave na natječaj bit će obaviještene o rezultatima odabira.**

**Sa svim udrugama kojima su odobrena financijska sredstva Općina Kršan će potpisati ugovor o financiranju programa ili projekata, najkasnije 30 dana od dana donošenja Odluke o financiranju.**

**9. Pravo izmjene ugovora**

**Općina Kršan pridržava isključivo pravo izmjene ugovora, posebno u dijelu koji se odnosi na iznos odobrenih sredstava za 2023. ovisno o dinamici priliva sredstava u Proračun Općine Kršan za 2023.**

**Ova će se odredba uvrstiti i tekst ugovora o dodjeli i korištenju**

**10. Obrada osobnih podataka**

Općina Kršan, kao voditelj obrade osobnih podataka, će s osobnim podacima fizičkih osoba (osobe ovlaštene za zastupanje udruga i drugih neprofitnih organizacija, voditelji projekata, fizičke osobe – partneri i dr.) postupati sukladno Općoj uredbi (EU) 2016/679 o zaštiti pojedinaca u vezi s obradom osobnih podataka i slobodnom kretanju takvih podataka, nacionalnom zakonu Republike Hrvatske temeljenom na predmetnoj Uredbi uz primjenu odgovarajućih tehničkih i sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. Općina Kršan čuva povjerljivost osobnih podataka samo onim zaposlenicima kojima su isti potrebni radi provedbe poslovnih aktivnosti, a trećim osobama u slučajevima koji su izričito propisani zakonom, uključivši izvršitelje obrade u pojedinim procesima obrade, uz primjenu svih tehničkih i organizacijskih mjera zaštite podataka.

Prijavitelji dostavom svojih osobnih podataka  Općini Kršan daju privolu za obradu osobnih podataka.

OPĆINSKI NAČELNIK

Roman Carić, mag. iur., v.r.